Modul
Indhold
Indholdsfortegnelse 🔎︎

# Lyd eller video

Indsætter en video- eller lydfil i dit dokument.

For at tilgå denne kommando...

Vælg Indsæt - Medie - Lyd eller video...

Vælg Indsæt - Lyd eller video.

## For at indsætte en film- eller lydfil i dit dokument

1. Klik hvor du vil indsætte filen.

2. Vælg Indsæt - Medie - Lyd eller video. Til LibreOffice Impress vælger du Indsæt - Lyd eller video.

3. I dialogen Åbn fil vælger du den fil, du vil indsætte.

   Filtyperne, som er listet i denne dialog understøttes ikke af alle operativsystemer.

4. Klik på feltet Kæde hvis du ønsker en kæde til den oprindelige fil. Hvis det ikke er markeret, vil mediefilen blive indlejret (ikke understøttet for alle filformater).

5. Klik Åbn.

Alternativt, kan du vælge Funktioner - Medieafspiller for at åbne medieafspilleren. Brug medieafspilleren til forhåndsvisning af alle understøttede mediefiler. Klik på knappen Anvend i medieafspillervinduet for at indsætte den aktuelle mediefil i dit dokument.

## For at afspille en film eller lydfil

1. Klik på objektikonet for film- eller lydfilen i dit dokument.

   Hvis ikonet er placeret i baggrunden, holder du Ctrl-tasten nede, mens du klikker.

   Værktøjslinjen Medieafspilning vises.

2. Klik på Afspil på værktøjslinjen Medieafspilning.

Når du viser en Impress-præsentation vil den indlejrede lyd eller video på det aktuelle dias spille automatisk indtil det er færdigt eller indtil du forlader diaset.

Du kan også bruge værktøjslinjen Medieafspilning til at holde pause i, stoppe eller gentage afspilningen af filen, samtidig med at der er mulighed for at indstille lydstyrken eller slå lyden helt fra. Den aktuelle afspilningsposition i filen er angivet på skydeknappen til venstre . Brug skydeknappen til højre til at indstille lydstyrken. Til filmfiler indeholder værktøjslinjen også en rulleliste, hvor du kan vælge zoomfaktoren for afspilning.

## Understøttede medieformater

LibreOffice er afhængig af operativsystemets installerede mediestøtte.

- Til Microsoft Windows: LibreOffice kan åbne alt, som der er installeret DirectShow-filtre til. (Liste med standardformater).

- Til GNU/Linux: LibreOffice bruger gstreamer, så alt du kan afspille med gstreamer ,kan bruges med LibreOffice. (Liste med definerede typer).

- Til Apple macOS: LibreOffice bruger QuickTime understøttede medie formater (liste med medie formater).

Relaterede emner

Medieafspiller

Liste med standardformater til Microsoft Windows DirectShow .

Liste over definerede typer i GNU/Linux.

Liste over medieformater til Apple MacOS QuickTime.

LibreOffice Askbot spørgsmål og svar