Modul
Indhold
Indholdsfortegnelse 🔎︎

## ANTAL.ARBEJDSDAGE (NETWORKDAYS på engelsk)

Returnerer antallet af arbejdsdage mellem en startdato og en slutdato. Helligdage kan fraregnes.

### Syntaks

ANTAL.ARBEJDSDAGE (Startdato; Slutdato; Fridage; Arbejdsdage)

Startdato: datoen hvorfra beregningen bliver udført. Hvis startdatoen er en arbejdsdag, er dagen indeholdt i beregningen.

Slutdato: datoen hvortil beregningen bliver udført. Hvis slutdatoen er en arbejdsdag, er dagen indeholdt i beregningen.

Fridage: valgfri liste af helligdage. Disse er ikke-arbejdsdage. Indtast et celleområde hvor fridagene er skrevet individuelt.

Arbejdsdage er en valgfri liste af tal der definerer en standard arbejdsuge. Denne liste starter med søndag, arbejdsdage angives med nul og ikke-arbejdsdage med en ikke-nul værdi.

Når der indtastes datoer som del af en formel, fortolkes skråstreger og omvendte skråstreger brugt som datoadskiller, som aritmetiske operatorer. Datoer indtastet med dette format genkendes derfor ikke som datoer, hvilket resulterer i fejlagtige beregninger. For at sikre at indtastede datoer fortolkes som datoer kan du bruge DATO-funktionen, f.eks. DATO(1954;7;20) eller du kan placere datoen i anførselstegn (gåseøjne) og bruge ISO 8601 notation, f.eks. "1954-07-20". Undgå altid at anvende datoer med lokale afhængigheder så som "07/20/54". Denne beregning kan resultere i fejl eller fejlagtige beregninger ved andre lokalitetsindstillinger.

Entydig konvertering er mulig for ISO 8601 datoer og tider i deres udvidede formater med separatorer. Hvis en #VALUE! fejl opstår, så fravælg Generer #VALUE! fejl i LibreOffice - Indstillinger Funktioner - Indstillinger - LibreOffice Calc - Formel, knappen Detaljer... i sektionen "Detaljerede beregningsindstillinger", i rullelistenKonvertering fra tekst til tal.

### Eksempel

Hvor mange arbejdsdage er der mellem 15/12/2001 og 15/1/2002? Startdatoen befinder sig i C3 og slutdatoen i D3. Celler F3 til J3 indeholder følgende fridage: "24/12/2001", "25/12/2001", "26/12/2001", "31/12/2001", "1/1/2002".

=ANTAL.ARBEJDSDAGE(C3;D3;F3:J3) returnerer 17 arbejdsdage.

Hvor mange arbejdsdage er der mellem 12. og 25. september i 2016 hvis kun mandage, tirsdage og onsdage betragtes som arbejdsdage?

=ANTAL.ARBEJDSDAGE(DATO(2016;9;12); DATO(2016;9;25); ; {1;0;0;0;1;1;1}) returnerer 6 arbejdsdage.

Relaterede emner

ANTAL.ARBEJDSDAGE.INTL

ARBEJDSDAG.INTL

ARBEJDSDAGE

Datofunktioner