Modul
Indhold
Indholdsfortegnelse 🔎︎

# Definer navne

Åbner en dialog hvor du kan angive et navn for et udvalgt område eller et formeludtryk.

Brug musen til at angive områder eller skriv referencen i dialogfelterne Definer Navn.

For at tilgå denne kommando...

Vælg Ark - Navngivne områder og udtryk - Definer.

Æble Ctrl+F3

Boksen Arkområde på værktøjslinjen Formel indeholder en liste med definerede navne for områderne eller formeludtrykkene og deres virkefelt i parenteser. Klik på et navn fra denne boks for at fremhæve den tilsvarende reference på regnearket. Formler med navne eller dele af en formel bliver ikke vist her.

## Navn

Indtast navnet på området, som du vil definere en henvisning eller et formeludtryk for. Alle områdenavne, som allerede er defineret i regnearket, vises i tekstfeltet ovenfor. Hvis du klikker på et navn fra listen, vil den tilsvarende reference i dokumentet blive vist med en blå ramme. Hvis flere celleområder hører til samme områdenavn, vises de med forskelligt farvede rammer.

## Område eller formeludtryk

Henvisningen på det valgte områdenavn vises her som en absolut værdi.

For at indsætte en ny områdereference, placer markøren i dette felt og brug musen til at udvælge det ønskede område på et hvilket som helst ark i dit regnearksdokument. For at indsætte en ny, navngivet formel, indtast formeludtrykket.

## Formindsk / Maksimer

Klik på ikonet Formindsk for at reducere dialogen til størrelsen af indtastningsfeltet. Det gør det lettere at markere den nødvendige reference i arket. Ikonet ændrer sig automatisk til et Maksimer-ikon. Klik på dette for at gendanne dialogen til sin oprindelige størrelse.

Dialogen er automatisk minimeret når du klikker inde i et ark med musen. Så snart du slipper museknappen, er dialogen gendannet og referenceområdet defineret med musen er fremhævet i dokumentet af en blå ramme.

Formindsk

Maksimer

## Omfang

Vælg virkefeltet for det navngivne område eller den navngivne formel. Dokument(Global) betyder, at navnet er gældende i hele dokumentet. Vælges et arknavn, begrænses virkefeltet for det navngivne område eller formeludtryk til dette ark.

## Områdeindstillinger

Giver dig mulighed for at angive Områdetypen (valgfri) for henvisningen.

Angiver yderligere indstillinger relateret til typen af referenceområdet.

#### Udskriftsområde

Definerer området som udskriftsområde.

#### Filter

Definerer det valgte område, der skal bruges i et Avanceret filter.

#### Gentag kolonne

Definerer området som en gentagen kolonne.

#### Gentag række

Definerer området som en gentagen række.

## Tilføj

Klik Tilføj knappen for at tilføje det nydefinerede navn.

## Slet

Sletter det markerede element eller de markerede elementer efter bekræftelse.