Modul
Indhold
Indholdsfortegnelse 🔎︎

# Generelt

Fanebladet Generelt giver dig mulighed for at angive de generelle egenskaber for en formulars kontrolelementer. Disse egenskaber er afhængig af kontrolelementets type. Ikke alle de følgende egenskaber er tilgængelige for alle kontrolelementer.

For at tilgå denne kommando...

Åbn kontekstmenuen til et valgt formularelement - vælg Kontrolelement - Generelt

Åbn værktøjslinjen Formularkontrolelementer eller værktøjslinjen Formulardesign og klik på ikonet Kontrolelement - fanebladet Generelt.

Hvis du eksporterer det aktuelle formulardokument til HTML-format, bliver kontrolelementernes standardværdier eksporteret, ikke de aktuelle værdier. Standardværdierne bestemmes - afhængigt af kontrolelementets type -- af egenskabernes Standardværdi (for eksempel i tekstfelter), Standardstatus (for afkrydsningsfelter og indstillingsfelter) og Standardvalg (for rullelister).

## Aktiveret

Hvis et kontrolfelt har egenskaben "Aktiveret" (Ja), kan formularbrugeren gøre brug af kontrolfeltet. Hvis egenskaben er deaktiveret, vil det ikke være aktiveret (Nej) og vil blive vist i en grå farve.

## Anker

Angiver hvor kontrolelementet vil være forankret.

## Antal decimaler

Med numeriske felter og valutafelter, kan du bestemme antal cifre vist til højre for kommaet.

## Baggrundsfarve

En baggrundsfarve er tilgængelig for de fleste kontrolfelter. Hvis du klikker på Baggrundsfarve, åbnes en liste, som lader dig vælge blandt forskellige farver. "Standard"-indstillingen overfører systemets indstilling. Hvis den ønskede farve ikke er listet, klik på knappen ... for at definere en farve i dialogen Farve.

## Bredde

Sæt kolonnebredden i tabelkontrolfeltet i den måleenhed, som er angivet i LibreOffice modulindstillingerne. Hvis du vil, kan du indtaste en værdi fulgt af en gyldig måleenhed, for eksempel 2 cm.

## Bredde

Angiver bredden af kontrolelementet.

## Datapostmarkør

Angiver om den første kolonne er vist med rækkeetiketter, i hvilken den aktuelle datapost er markeret med en pil.

## Datoformat

Med datofelter kan du bestemme formatet på datovisningen.

Alle formatfelter (dato, tid, valuta, numerisk) bliver automatisk formateret i det valgte format, så snart du forlader dem, uanset hvordan du indtastede inputtet.

## Etiket

Etiket-egenskaben indstiller etiketten på det kontrolfelt, der er vist i formularen. "Etikette"-egenskaben bestemmer den synlige etiket eller kolonneoverskriften for datafeltet i tabelkontrolformularer.

Når du opretter et nyt kontrolelement, bliver beskrivelsen, som er foruddefineret i egenskaben "Navn", brugt som standardetiket for kontrolelementet. Etiketten består af kontrolfeltets navn og et heltal til nummerering af kontrolelementet (for eksempel Kommandoknap1). Med egenskaben "Titel" kan du tildele kontrolelementet en anden beskrivelse, så etiketten afspejler kontrolelementets funktion. Modificer denne egenskab for at vise brugeren en meningsfuld etiket til kontrolelementet.

For at oprette en flerlinjet titel skal du åbne kombinationsfeltet ved at bruge en Pilknap. Du kan indtaste et linjeskift ved at trykke Skift+Kommando Ctrl+Enter.

Egenskaben "Titel" bruges kun til opmærkning af et formularelement i den grænseflade, brugeren kan se. Hvis du arbejder med makroer, læg så mærke til, at et kontrolelement ved programafvikling altid tilgås via egenskaben "Navn".

## Etiketfelt

Angiver kilden til kontrolelementets etiket. Teksten i etikettefeltet vil blive brugt i stedet for navnet på et databasefelt. For eksempel i Filter Navigator, Søg og som kolonnenavn i tabelvisningen.

For at definere ét tegn i etiketten som en genvejstast, så rugren kan tilgå dette kontrolelement ved at trykke på tegnet på tastaturet, indsætter du en tilde (~-tegn) foran tegnet i etiketten.

Kun teksten for en grupperamme kan bruges som etiketfelt, når man benytter alternativknapper. Denne tekst gælder for alle alternativknapperne i den samme gruppe.

Hvis du klikker på knappen ... ved siden af tekstfeltet, vil du se dialogen Valg af etiketfelt dialog. Marker en etiket fra listen.

Afkryds feltet Ingen tildeling for at fjerne sammenkædningen mellem et kontrolelement og det tildelte etiketfelt.

## Filtrering / Sortering

Angiver om der skal vises eller skjules filtrering og sortering af elementer i en markeret Navigation-linjes kontrol.Filtrering og sortering kan ske som følger: Sorter stigende, Sorter faldende, Sorter, Automatisk filter, Standardfilter, Anvend filter, Nulstil filter/sortering.

## Foranstillet symbol

Bestemmer om valutasymbolet bliver vist før eller efter tallet, når man benytter valutafelter. Standardindstillingen er, at valutasymboler ikke er foranstillet.

## Formatering

Specificerer formatkoden for kontrolelementet. Klik knappen ... for at vælge formatkoden.

## Formatkontrol

Du kan have et formatcheck for kontrolelementer, som accepter formateret indhold (dato, tid, og så videre).Hvis funktionen Strikt format aktiveres (Ja), kan kun tilladte tegn accepteres. For eksempel accepteres kun tal eller dato-skilletegn i et datofelt; alle bogstaver, som indtastes på dit tastatur, ignoreres.

## Forsinkelse

Specificerer trinforsinkelsen i millisekunder mellem gentagne hændelser. En gentagen hændelse indtræffer, når du klikker på en pileknap eller en rullebjælkes baggrund eller i en af datapostnavigationens knapper på en Navigationslinje, og du holder museknappen nede i nogen tid. Du kan indtaste en værdi fulgt af en gyldig tidsenhed, for eksempel, 2 s eller 500 ms.

## Gentag

Specificerer om handlingen i et kontrolelement som for eksempel en dreje- eller skydeknap skal gentages, når du klikker på kontrolelementet og holder museknappen nede.

## Grafik

En grafisk knap har egenskaben "Grafik".Denne "Grafik"-egenskab specificerer sti og filnavn til den grafik, som du vil have vist på knappen. Hvis du vælger grafikfilen med knappen ..., bliver stien og filnavnet automatisk indsat i tekstfeltet.

## Handling

Du kan bruge navigations-handlinger til at designe dine egne databasenavigerings-knapper.

Den følgende tabel beskriver de handlinger, du kan knytte til en knap.

Handling | Beskrivelse
Ingen | Ingen handling forekommer.
Indsend formular | Sender data, som indtastes i andre kontrolfelter på den aktuelle formular, til adressen, som er angivet i Formularegenskaber under URL. Indtast URL'en i formularens dataegenskab "URL"-tekstfelt, når du eksporterer til en PDF-fil.
Nulstil formular | Nulstiller indstillingerne i andre kontrolfelter til den foruddefinerede standard Standardstatus, Standardvalg, Standardværdi.
Åbn dokument / webside | Åbner URL'en som er angivet under URL. Du kan bruge Ramme til at angive målrammen.
Første datapost | Flytter den aktuelle formular til den første datapost.
Forrige datapost | Flytter den aktuelle formular til den forrige datapost.
Næste datapost | Flytter den aktuelle formular til næste datapost.
Sidste datapost | Flytter den aktuelle formular til sidste datapost.
Gem datapost | Gemmer den aktuelle datapost, hvis nødvendigt.
Fortryd indtastning af data | Tilbagestiller ændringerne i den aktuelle datapost.
Ny datapost | Flytter den aktuelle formular til indsættelsesrækken.
Slet datapost | Sletter den aktuelle datapost.
Opdater formular | Genindlæser den seneste gemte version af den aktuelle formular.

## Handling ved en datapost

Specificerer om handlingspunkterne i en valgt Navigation-linjes kontrolelement skal vises eller skjules. Handlingsmulighederne er: Gem datapost, Fortryd, Ny datapost, Slet datapost, Opdater.

## Hjælpe-URL

Specificerer en batch-etiket skrevet som URL, som henviser til et hjælpedokument og som kan kaldes ved hjælp af kontrolfeltet. Hjælpen til kontrolfelt Hjælp kan åbnes, hvis fokus er på kontrolfeltet og brugeren trykker på F1.

## Hjælpetekst

Tilbyder muligheden for at indtaste en hjælpetekst som vil blive vist som et tip til kontrolelementet. Teksten vises for brugeren når musen flyttes ind over kontrolelementet.

For URL-type-knapper, vises hjælpeteksten som et udvidet tip i stedet for den URL-adresse, der er indtastet under URL.

## Hjælpetekst

I hvert kontrolfelt kan du angive mere information eller en beskrivende tekst for kontrolfeltet. Denne egenskab hjælper programmøren med at gemme yderligere information, der kan bruges i programkoden. Dette felt kan for eksempel bruges til variable eller andre evalueringsparametre.

## Højde

Angiver højden af kontrolelementet.

## Højeste dato

Angiver den højeste dato der kan indtastes af brugeren.

## Højeste tid

Afgør et tidspunkt, som ikke kan overskrides af en anden værdi introduceret af brugeren.

## Højeste værdi

For numeriske- og valutafelter, kan du fastslå den maksimale værdi, som brugeren kan indtaste.

## Ikonstørrelse

Angiver, om ikonerne i en markeret Navigations-linje skal være små eller store.

## Interval

Bestemmer intervallet, som skal lægges til eller trækkes fra ved hver aktivering af rulleknapkontrolelementet.

## Justering / Grafikjustering

Justeringsindstillingerne er venstrejusteret, højrejusteret og centreret. Disse indstillinger er tilgængelige for følgende elementer:

1. Titel på etiketfelter

2. Indhold af tekstfelter,

3. Indhold af tabelfelter i kolonnerne i et tabelkontrolelement,

4. Grafik eller tekst, som bliver brugt på knapper.

   Den Justering mulighed/indstilling for knapper kaldes Grafik justering.

## Kan udskrives

Angiver om du vil have vist kontrolfeltet i udskriften af dokumentet.

## Kant

For kontrolelementfelter som har en ramme, kan du bestemme udseendet af kanten på formularen ved at bruge egenskaben "Kant". Du kan vælge mellem indstillingerne "Uden ramme", "3D-udseende" eller "Flad".

## Kantfarve

Specificerer kantfarven på kontrolelementer, som har kantegenskaben indstillet til "flad".

## Klokkeslætsformat

Du kan angive det ønskede format for visning af klokkeslæt.

## Lille ændring

Angiv den værdi, der skal lægges til eller trækkes fra, når brugeren klikker på Pil-ikonet på rullebjælken..

## Linjeantal

For kombinationsfelter med egenskaben Rulleliste kan du angive, hvor mange linjer der skal vises i rullelisten. Ved kontrolfelter, der ikke har indstillingen Rullelisten, vil linjens udseende være bestemt af størrelsen på kontrolelementet og skriftstørrelsen.

## Listeelementer

Bemærk venligst Tip, der referer til tastaturkontrolelementer.

Det foruddefinerede standardlisteelement er indtastet i feltet Standardvalg kombinationsfelt.

Bemærk at listeelementerne, der er indtastet her, kun medtages i formularen, hvis der på fanebladet Data under Listeindholdstype er valgt indstillingen "Værdiliste".

Hvis du ikke ønsker, at listeelementer skal skrives i databasen eller overføres til modtageren af webformularen, men i stedet for tildeles til værdier, som ikke er synlig i formularen, kan du tildele listeelementerne til andre værdier i en værdiliste. Værdilisten bestemmes via fanebladet Data. Vælg indstillingen "Værdiliste" under Listeindholdstype og indtast værdierne som skal tildeles de tilsvarende synlige elementer i formen under Listeindhold. Rækkefølgen i værdilisten er relevant for den korrekte tildeling.

For HTML-dokumenter svarer et element på listen, der er indtastet på fanebladet Generelt til HTML tag'en <OPTION>; et element på værdilisten indtastet på fanebladet Data under Listeindhold svarer til tag'en <OPTION VALUE=..>.

## Maks. rulleværdi

Angiver den maksimale værdi for en rullebjælke.

## Maksimal tekstlængde

I tekst og kombinationsfelter, kan du definere det højeste antal tegn, som brugeren kan indtaste. Hvis denne egenskab for feltet ikke er udfyldt vil standard længden være nul.

Hvis kontrolelementet er kædet til en database og tekstens længde accepteres fra feltdefinitionen i databasen, må du ikke indtaste tekstlængden her. Indstillingerne accepteres kun af databasen, hvis egenskaben kontrol ikke er defineret (tilstanden "Ikke Defineret" ).

## Min. rulleværdi.

Angiver den mindste værdi for en rullebjælke.

## Mindste dato

Afgør den tidligste dato som en bruger kan indtaste.

## Mindste tid

Afgør minimum tid som en bruger kan indtaste.

## Mindste værdi

For numeriske felter og valutafelter, kan du bestemme en minimumsværdi for at hindre brugeren i at indtaste en lavere værdi.

## Multimarkering

Giver dig mulighed for at vælge mere end en punkt/element i en rulleliste.

## Musescrollehjul

Angiver, om værdien ændres, når brugeren ruller musehjulet. Aldrig: Værdien ændres ikke. I fokus (standard): Værdien ændres, når kontrolelementet har fokus og hjulet peger på kontrolelementet og rulles. Altid: Værdien ændres, når kontrolelementet har fokus og hjulet peger på kontrolelementet og rulles, uanset hvilket kontrolelement har fokus.

## Navigation

Specificerer om navigationselementerne i en markeret Navigationlinjes kontrolelement skal vises eller skjules. Navigationselementerne er: Første datapost, Forrige datapost, Næste datapost, Sidste datapost.

## Navigationslinje

Angiver, om der skal vises en navigationslinje nederst i tabellens kontrolelement.

## Navn

Hvert kontrolfelt og hver formular har en egenskab "Navn", som kan identificere det. Navnet ses i Formularnavigatoren og ved hjælp af navnet kan der henvises til kontrolfeltet fra en makro. Standardindstillingerne angiver allerede et navn, som er konstrueret ved hjælp af feltets etikette og nummer.

Vær sikker på at navnene på kontrolelementerne er unikke, hvis du arbejder med makroer.

Navnet bruges også til at gruppere forskellige kontrolelementer, som funktionelt hører sammen, sådan som alternativknapper. For at gøre dette, giv det samme navn til alle medlemmer i gruppen: kontrolelementer med identiske navne danner en gruppe. Grupperede kontrolelementer kan visuelt vises ved at bruge et Gruppefelt.

## Ordskift

Viser tekst på mere end én linje. Giver dig mulighed for at bruge linjeskift i et tekstfelt, så du kan indtaste mere end én linje tekst. For manuelt at indtaste et linjeskift skal du trykke på Enter-tasten.

## Placering

Specificerer, om placeringsmulighederne i en markeret navigation-linjes kontrolelement skal vises eller skjules. Placeringsmulighederne er: Registrer etiket, Registrer placering, Registrer optællingsetiket, Registrer antal.

## Ramme

Du kan også angive målrammen for visning af en URL, som du åbner, når du klikker på en knap, som er blevet tilknyttet handlingen "Åbn dokument eller webside".

Hvis du klikker i feltet, kan du vælge en mulighed fra listen som angiver hvilken ramme næste dokument skal indlæse i. Du har følgende muligheder:

Element | Betydning
_blank | Det næste dokument bliver oprettet i en ny tom ramme.
_parent | Det næste dokument bliver oprettet i en overordnet ramme. Hvis den ikke findes, oprettes dokumentet i samme ramme.
_self | Det næste dokument bliver oprettet i den samme ramme.
_top | Det næste dokument bliver oprettet i et vindue på øverste niveau. Hvis den aktuelle ramme allerede er på øverste niveau, bliver dokumentet oprettet i denne ramme.

Egenskaben "Ramme" er relevant for HTML-formularer, men ikke for databaseformularer.

## Redigeringsmaske

Ved at angive tegnkoden i felter med en givet tegnmaske, kan du bestemme hvad brugeren kan indtaste i feltet.

Længde af redigeringsmasken bestemmer antallet af de mulige indtastninger. Hvis brugeren indtaster tegn som ikke svarer til redigeringsmasken, bliver indtastningen afvist når brugeren forlader feltet. Du kan indtaste følgende tegn til at definere redigeringsmasken:

Tegn | Betydning
L | En tekstkonstant. Placeringen kan ikke redigeres. Tegnet bliver vist på den tilsvarende plads i Tegnmasken..
a | Tegnene a-z og A-Z kan indtastes. Store bogstaver konverteres ikke til små bogstaver.
A | Bogstaverne A-Z kan indtastes. Hvis et lille bogstav indtastes, konverteres det automatisk til et stort bogstav.
c | Tegnene a-z, A-Z og 0-9 kan indtastes. Store bogstaver konverteres ikke til små bogstaver.
C | Tegnene A-Z og 0-9 kan indtastes. Hvis et lille bogstav indtastes, konverteres det automatisk til et stort bogstav
N | Kun tegnene 0-9 kan indtastes.
x | Alle tegn, der kan udskrives, kan indtastes
X | Alle tegn, der kan udskrives, kan indtastes. Hvis et lille bogstav indtastes, konverteres det automatisk til et stort bogstav.

For eksempel for tegnmasken "__.__.2000", brug "NNLNNLLLLL" som redigeringsmaske, så brugeren kun kan indtaste fire cifre når han indtaster en dato.

## Retning

Angiver den vandrette eller lodrette retning af en rullebjælke eller rulleknap.

## Rullebjælke

Tilføjer rullebjælketypen som du angiver til et tekstfelt.

## Rullegardin

Et kontrolfelt med egenskaben Rulleliste har en ekstra pileknap, som åbner en liste af eksisterende formularelementer ved museklik. Under Linjeantal kan du angive, hvor mange linjer (eller rækker), der skal vises i rullegardinet. Kombinationsfelter kan have egenskaben Rulleliste.

Kombinationsfelter, som blev indsat som kolonner i et tabelkontrolelement, er som standard altid et rullegardin.

## Rulleknap

Numeriske felter, valutafelter, dato- og klokkeslætsfelter kan være introduceret som rulleknapper i formularen.

## Rækkehøjde

I tabelkontrolelementerne skal du indtaste en værdi for rækkehøjden. Hvis du vil, kan du indtaste en værdi fulgt af en gyldig måleenhed, for eksempel 2 cm.

## Skalering

Ændrer billedets størrelse så det passer til størrelsen af kontrolelementet.

## Skift

Specificerer, om en trykknap opfører sig som en skiftknap. Hvis du definerer Skift til "Ja", kan du skifte mellem den "valgte" og "ikke valgte"bstatus for kontrolelementet, når du klikker på knappen eller trykker på Mellemrumstasten, mens kontrolelementet har fokus. En knap i den "valgte" tilstand optræder som "trykket ind".

## Skjul markering

Angiver om en tekstmarkering af et kontrolelement forbliver markeret, når fokus ikke længere er på kontrolelementet. Hvis du sætter Skjul markering til "Nej", forbliver den markerede tekst markeret, når fokus ikke længere er på kontrolelementet, som indeholder teksten.

## Skrifttype

For kontrolfelter, som har synlig tekst eller titler, skal du markere visningsskrifttypen, som du vil bruge. For at åbne dialogen Skrifttype, skal du klikke på knappen .... Den valgte skrifttype bruges i kontrolfeltnavne og til at vise data i tabelkontrolfelter.

## Skrivebeskyttet

Egenskaben "Skrivebeskyttet" kan tildeles alle kontrolelementer, hvor brugeren kan indtaste tekst. Hvis du tildeler egenskaben Skrivebeskyttet til et billedfelt, som overfører grafik fra en database, vil brugeren ikke kunne indsætte ny grafik i databasen.

## Standarddato

Sætter standarddatoen.

## Standardknap

Egenskaben "Standardknap" specificerer, at den tilsvarende knap vil blive aktiveret, når du trykker på Retur-tasten. Hvis du åbner dialogen eller formularen og ikke udfører andre handlinger, er knappen med denne egenskab standardknappen.

Denne egenskab bør altid kun være tildelt en enkelt knap indenfor dokumentet.

Når du bruger webformularer, kan du støde på denne egenskab i søgemasker. Disse er redigerbare masker, som indeholder et tekstfelt og en knap af typen Send. Søgeordet indtastes i tekstfeltet, og søgningen startes ved at aktivere knappen. Hvis knappen er defineret som standardknappen, kan du dog indtaste søgeordet og >bare trykke på Retur-tasten for at starte søgingen.

## Standardrulleværdi

Sætter standardværdien for rullebjælken.

## Standardstatus

Angiver om en indstilling eller et afkrydsningsfelt er valgt som standard.

For en knap af typen nulstil kan du definere status for kontrolelementet, hvis nulstil-knappen bliver aktiveret af brugeren.

For grupperede indstillingsfelter defineres status for gruppen med egenskaben Standardstatus, som svarer til Standardindstillingen.

## Standardtekst

Sætter standardteksten for et tekstfelt eller et kombinationsfelt.

## Standardtid

Sætter standardtiden.

## Standardvalg

Specificerer det rullelisteelement som skal være standardvalget.

For knapper af typen Nulstil definerer indtastningen Standardvalg rullelistens status, hvis kanppen aktiveres af brugeren.

På en Rulleliste, som indeholder en værdiliste, kan du klikke på knappen ... for at åbne dialogen Standardvalg.

I dialogen Standardvalg skal du vælge de elementer, som du vil markere som valgte, når du åbner formularen, der indeholder rullelisten.

## Standardværdi

Sætter standardværdien for kontrolfeltet. For eksempel bliver standardværdien udfyldt når en formular bliver åbnet.

For en knap af typen Nulstil definerer elementet Standardværdi status for kontrolelementet, hvis knappen aktiveres af brugeren.

## Stor ændring

Angiver værdien, der tilføjes eller trækkes fra, når brugeren klikker ved siden af skydeknappen i rullebjælken.

## Symbolfarve

Specificerer farven på symboler til kontrolelementer, for eksempel pile på en rullebjælke.

## Synlig

Angiver om kontrolelementet bliver synlig i virkeligheden. I designtilstand er kontrolelementet altid synlig.

Bemærk at hvis denne egenskab sættes til "Ja" (standard), så betyder det ikke nødvendigvis at kontrolelementet virkeligt vises på skærmen. Yderligere regler anvendes når et kontrolelements reelle synlighed beregnes. For eksempel vises et kontrolelement placeret i en skjult sektion i Writer aldrig før sektionen selv bliver synlig.

Hvis egenskaben bliver sat til "Nej", så vil kontrolelementet altid være skjult i virkeligheden.

Ældre versioner af OpenOffice.org op til 3.1 vil stiltiende ignorere denne egenskab ved indlæsning af dokumenter, der benytter den.

## Synlig størrelse

Specificerer størrelsen af rullebjælkens miniature i "Værdienheder". Værdien ("Maks. rulleværdi" minus "Maks rulleværdi " ) / 2 vil resultere i en rullebjælke-miniature, som fylder det halve af baggrundsområdet.

Hvis den er sat til 0, så er miniaturens bredde lig med dens højde.

## Tabulatorstop

Egenskaben "Tabulatorstop" bestemmer, om et kontrolfelt kan vælges med Tab-tasten. Følgende indstillinger er tilgængelige:

Nej | Brug af Tab-tasten flytter fokus fra kontrolelementet.
Ja | Kontrolelementet kan vælges med Tab-tasten.

## Tabuleringsrækkefølge

Egenskaben "Tabuleringsrækkefølge" bestemmer rækkefølgen for fokus på kontrolelementerne i formularen, når du trykker på Tab-tasten. I en formular, som indeholder mere end ét kontrolelement, flyttes fokus til næste kontrolelement, når du trykker på Tab-tasten. Du kan angive rækkefølgen for fokusskift med et indeks under "Tabuleringsrækkefølge".

Egenskaben "Tabuleringsrækkefølge" er ikke tilgængelig for Skjulte kontrolelementer. Hvis du vil, kan du også indstille denne egenskab for grafiske knapper og kontrolelementer, så du kan markere disse kontrolelementer med Tab-tasten.

Når du opretter en formular, bliver der automatisk tildelt et indeks til de kontrolelementfelter, som er tilføjet til denne formular; alle kontrolfelter, som tilføjes, bliver tildelt et indeks som forøges med 1. Hvis du ændrer indekset for et kontrolelement, opdateres indekserne for de andre kontrolelementer automatisk. Elementer, der ikke kan fokuseres på ("Tabulatorstop = Nej") bliver også tildelt en værdi. Disse kontrolelementer bliver dog sprunget over, når du bruger Tab-tasten.

Du kan også let definere indekserne på de forskellige kontrolelementer i dialogen Tabuleringsrækkefølge.

## Tag fokus ved klik

Hvis du sætter denne indstilling til "Ja", får Trykknappen fokus, når du klikker på knappen.

## Tegn til adgangskoder

Hvis brugeren indtaster en adgangskode, kan du bestemme de tegn, som vil blive vist i stedet for de tegn brugeren indtaster. Under Adgangskodetegn indtaster du ASCII-koden for det ønskede tegn. Du kan bruge værdierne fra 0 til 255.

Tegnene og deres ASCII-koder kan ses i dialogen Specialtegn (Indsæt - Specialtegn).

## Tegnmaske

I maskerede felter kan du angive en tegnmaske. En tegnmaske indeholder de oprindelige værdier i en formular og er altid synlig efter overførsel af en formular. Ved hjælp af en tegnkode til masken Rediger, kan du bestemme de elementer, som brugeren kan skrive ind i det maskerede felt.

Længden af tegnmasken skal altid svare til længden af redigeringsmasken. Hvis dette ikke er tilfældet, bliver redigeringsmasken enten afkortet eller udfyldt med mellemrum op til længden af redigeringsmasken.

## Tekstlinjer ender med

For tekstfelter skal du markere linjenafslutningskoden, der skal bruges, når der skrives tekst ind i en databasekolonne.

## Teksttype

Giver dig mulighed for at bruge linjeskift og formatering i et kontrolelement, så som et tekstfelt eller en etiket. For manuelt at indtast et linjeskift, tryk på Enter-tasten. Vælg "Flerlinjet med formatering" for at indtaste formateret tekst.

Hvis du vælger teksttypen "Flerlinjet med formatering", kan du ikke binde dette kontrolelement til et databasefelt.

Dette kontrolelement er navngivet "Flerlinjet indtastning" for tekstkolonner inde i et tabelkontrolelement.

## Tredobbelt status

Angiver om et afkrydsningsfelt også kan repræsentere værdien ZERO i en database udover værdierne TRUE (sand) og FALSE (falsk) . Denne funktion er kun tilgængelig, hvis databasen accepterer tre tilstande med værdierne: TRUE, FALSE og ZERO.

"Tretrins"-egenskaben er kun defineret til databaseformularer, ikke til HTML-formularer.

## Tusindtalsskilletegn

Ved numeriske- og valutafelter, kan du bestemme om der skal anvendes tusindtalsskilletegn.

## Typografi

Angiver om kontrolbokse og alternativknapper vises i et 3D-udseende (standard) eller flad udseende.

## URL

Indtast URL-adressen på knap af typen Åbn dokument / webside i feltet URL. Adressen åbnes, når du klikker på knappen.

Hvis du flytter musen over knappen i brugertilstand, vises URL'en som et udvidet tip, under forudsætning af at ingen anden hjælpetekst blev indtastet.

## Udfyld automatisk

Funktionen Autofuldførelse viser en liste over tidligere indtastninger, når du begynder på en ny indtastning.

## Valutasymbol

I et valutafelt kan du forudbestemme valutasymbolet ved at indtaste tegnet eller strengen i egenskaben "Valutasymbol".

## Værdi

I et skjult kontrolelement kan du under Værdi indtaste data, som bliver arvet af det skjulte kontrolelement. Disse data bliver overført, når man sender formularen.

## Værdi trin

Du kan forudindstille intervalværdien for numeriske- og valutarulleknapper. Brug piletasterne på rulleknappen for at forøge eller formindske værdien.

## X-position

Angiver X-placeringen af kontrolelementet, relativt til ankeret.

## Y-position

Angiver Y-placeringen af kontrolelementet, relativt til ankeret.