Modul
Indhold
Indholdsfortegnelse 🔎︎

# Yderligere indstillinger

Angiver yderligere indstillinger for en datakilde.

For at tilgå denne kommando...

I et databasevindue, vælg Rediger - Database - Egenskaber og klik Yderligere indstillinger

Tilgængeligheden af de følgende kontrolelementer afhænger af databasetypen:

## Værtscomputerens navn

Indtast navnet på den værtscomputer som indeholder databasen, for eksempel ldap.server.com.

## Portnummer

Indtast portnummeret for den værtscomputer som er vært for databasen.

## MySQL JDBC-driverklasse

Indtast navnet på JDBC-driveren til MySQL-databasen.

## Tegnsæt

Vælg det tegnsæt som du vil bruge til at vise databasen i LibreOffice. Denne indstilling påvirker ikke databasen. For at bruge dit operativsystems standardtegnsæt skal du vælge "System".

Tekst- og dBASE-databaser er begrænset til tegnsæt med tegnlængde af fast størrelse, hvor alle tegn er indkodet med samme antal bytes.

## Oracle JDBC-driverklasse

Indtast navnet på JDBC-driveren til Oracle-databasen.

## Driverindstillinger

Angiver yderligere driver indstillinger.

## Anvend katalog ved filbaserede databaser

Bruger den aktuelle datakilde for kataloget. Denne indstilling er nyttig, når ODBC-datakilden er en databaseserver. Undlad at vælge denne indstilling, hvis ODBC-datakilden er en dBASE-driver.

## Base DN

Indtast startpunktet for søgning i LDAP-databasen, for eksempel dc=com.

## Maksimalt antal dataposter

Indtast det maksimale antal dataposter som du vil indlæse, når du tilgår LDAP-serveren.

## Vis også slettede dataposter

Viser alle dataposterne i en fil, inklusive dem, der er markeret som slettet. Hvis du vælger dette afkrydsningsfelt, kan du ikke slette dataposter.

I dBASE-formatet forbliver slettede dataposter i filen.

For at se ændringer, som du laver på databasen, skal du lukke forbindelsen til databasen og derefter forbinde til databasen igen.

## Indekser

Åbner dialogen Indekser, hvor du kan administrere tabelindekserne i den aktuelle dBASE database.

## Teksten indeholder overskrifter

Vælg dette afkrydsningsfelt hvis den første linje af tekstfilen indeholder feltnavne.

## Feltskilletegn

Indtast eller vælg det tegn, der adskiller datafelter i tekstfilen.

## Tekstskilletegn

Indtast eller vælg det tegn, der angiver et tekstfelt i tekstfilen. Du kan ikke bruge det samme tegn som feltskilletegn.

## Decimaltegn

Indtast eller vælg det tegn, der bliver brugt som decimaltegn i tekstfilen, for eksempel et komma (0,5) eller et punktum (0.5).

## Tusindtalsskilletegn

Indtast eller vælg det tegn, der bruges som et tusindtalsskilletegn i tekstfilen, for eksempel et punktum (1.000) eller et komma (1,000).

## Filendelse

Vælg formatet for tekstfilen. Den udvidelse, som du vælger, påvirker nogle af standardindstillingerne i denne dialog.