Modul
Indhold
Indholdsfortegnelse 🔎︎

# Indstillinger

Vælg indstillingerne for automatiske fejlrettelser under skrivning, og klik så på OK.

For at tilgå denne kommando...

Vælg fanen Funktioner - Autokorrektur - Autokorrekturindstillinger... - Indstillinger

I tekstdokumenter kan du vælge at bruge Autokorrekturens rettelser under skrivning [U] eller kun, når du ændrer eksisterende tekst [Æ] med Funktioner - Autokorrektur - Andvend.

Når du vælger at ændre eksisterende tekst med alle indstillinger fravalgt, vil alle "Standard"-afsnitstypografier stadig konverteres til "Brødtekst"-afsnitstypografier.

### Anvend erstatningstabel

Hvis du indtaster en bogstavkombination, som svarer til en genvej i erstatningstabellen, erstattes kombinationen med erstatningsteksten.

### REt andet BOgstav i ORd til lille

Hvis du indtaster to store bogstaver i begyndelsen af et "ORd", bliver det andet store bogstav automatisk erstattet med et lille bogstav.

### Første bogstav i sætninger med stort

Starter med stort bogstav efter hvert punktum.

Det første bogstav i en celle i Calc, bliver aldrig automatisk et stort bogstav.

### Automatisk *fed*, /kursiv/, -gennemstreget- og _understreget_

Tilknytter automatisk formatering fed, kursiv, gennemstregning og understregning til tekst omkranset af henholdsvis asterisk (*), skråstreger (/), bindestreger (-) og understregning (_). Disse tegn forsvinder når formateringen tilknyttes.

Denne funktionalitet virker ikke, hvis formateringstegnene * / - _ er indtastet med en Input Method Editor.

### URL-genkendelse

Opretter automatisk et hyperlink, når du taster en URL.

### Erstat tankestreger

Erstatter en eller to bindestreger med en en tankestreg (se den følgende tabel).

Tekst vil blive erstattet, efter at du har indtastet et efterfølgende blanktegn (mellemrum, tabulator eller retur). I den følgende tabel repræsenterer A og B tekst, der består af bogstaverne A til z eller cifrene 0 til 9.

Tekst, som du indtaster: | Resultat:
A - B (A,mellemrum,minus,mellemrum,B) | A – B (A, mellemrum, kort tankestreg, mellemrum, B)
A -- B (A,mellemrum,minus,minus,mellemrum,B) | A – B (A, mellemrum, kort tankestreg, mellemrum, B)
A--B (A,minus,minus,B) | A—B (A, lang tankestreg, B) (se note under tabellen)
A-B (A,minus,B) | A-B (uændret)
A -B (A,mellemrum,minus,B) | A -B (uændret)
A --B (A,mellemrum,minus,minus,B) | A –B (A, mellemrum, kort tankestreg, B)

Hvis bindestregen er mellem to tal, eller hvis teksten har den ungarske eller finske sprogattribut, bliver to bindestreger i sekvensen A--B erstattet af en tankestreg i stedet for en lang tankestreg.

### Slet mellemrum og tabulatorer ved afsnitsstart og -afslutning

Fjerner mellemrum og tabulatorer ved begyndelsen og slutningen af et afsnit. For at bruge denne indstilling, skal indstillingen Anvend typografier også være valgt.

### Slet mellemrum og tabulatorer ved begyndelse og slutning af linje

Fjerner mellemrum og tabulatorer i begyndelsen af hver linje. For at bruge denne indstilling, skal indstillingen Anvend typografier også være valgt.

### Ignorer dobbelte mellemrum

Erstatter to eller flere efterfølgende mellemrum med et enkelt mellemrum.

### Anvend nummerering - symbol

Opretter automatisk en nummereret liste, når du trykker Enter ved slutningen af en linje som begynder med et tal efterfulgt af et punktum, et mellemrum og tekst. Hvis en linje starter med en bindestreg (-), et plustegn (+), eller en stjerne (*), efterfulgt af et mellemrum og tekst, oprettes en punktopstilling, når du trykker Enter.

For at annullere automatisk nummerering når du trykker Enter ved slutningen af en linje, som begynder med et nummeringssymbol, skal du trykke Enter en gang til.

Den automatiske nummerering anvendes kun for afsnit, som er formateret med en af afsnitstypografierne "Standard", "Brødtekst" eller "Brødtekst indrykning".

### Anvend kant

Indsætter en kant ved foden af det foregående afsnit, når du skriver tre eller flere specifikke tegn og så trykker på Enter. For at oprette en enkelt linje, skriv tre eller flere bindestreger (-) eller understreger ( _ ), og tryk så på Enter. For at oprette en dobbelt linje, skriv tre eller flere lighedstegn (=), stjerner (*), tilder (~), eller "havelåger" (#), og tryk så på Enter.

For at slette den oprettede linje, klik på afsnittet over linjen, vælg Formater - Afsnit - Kanter, og klik på 'Sæt ingen kanter'.

Den følgende tabel sammentæller linjetykkelsen for de forskellige tegn:

--- | 0,5 pkt. enkelt understregning
___ | 1,0 pkt. enkelt understregning
=== | 1,1 pkt. dobbelt understregning
*** | 4,5 pkt. dobbelt understregning
~~~ | 6,0 pkt. dobbelt understregning
### | 9,0 pkt. dobbelt understregning

Tegne linjer i tekst

### Opret tabel

Opretter en tabel, når du trykker Enter efter indtastning en serie bindestreger (-) eller tabulatorer adskilt af plustegn, (eks.: +------+---+). plustegn angiver kolonneadskillelser, mens bindestreger og tabulatorer angiver bredden af en kolonne.

+-----------------+---------------+------+

### Anvend typografier

Erstatter automatisk afsnitstypografien "Standard" med afsnitstypografierne Overskrift 1 til Overskrift 8. For at anvende Overskrift 1 afsnitstypografien, skriv den tekst, som du vil bruge som en overskrift (uden punktum), og tryk så på Enter to gange. For at bruge en sekundær overskrift, tryk Tabulator-tasten en eller flere gange, skriv teksten (uden punktum), og tryk så på Enter.

### Fjern tomme afsnit

Fjerner tomme afsnit fra det aktuelle dokument, når du vælger Formater - Autokorrektur - Anvend.

### Erstat brugerdefinerede typografier

Erstatter brugerdefinerede afsnitstypografier i det aktuelle dokument med afsnitstypografierne "Standard", "Brødtekst" eller "Brødtekst indrykning".

### Erstat punkttegn med

Konverterer afsnit, som starter med en bindestreg (-), et plustegn (+), eller en stjerne (*) direkte efterfulgt af et mellemrum eller en tabulator, til punktopstilling. Denne indstilling virker på afsnit som er formateret med "Standard", "Brødtekst", eller "Brødtekst Indrykning" afsnitstypografier. For at ændre den anvendte punkttegntypografi, vælg denne indstilling, og klik så på Rediger.

### Kombiner enkeltlinjeafsnit, hvis længden overstiger...

Kombinerer efterfølgende enkeltlinje-afsnit til ét enkelt afsnit. Denne indstilling virker kun på afsnit, der bruger afsnitstypografien "Standard". Hvis et afsnit er længere end den angivne længdeværdi, kombineres det med det følgende afsnit. For at indtaste en anden længdeværdi skal du vælge indstillingen og så klikke på Rediger.

## Rediger

Ændrer den valgte Autokorrektur-indstilling.

## Dialogknapper

### Nulstil

Nulstiller ændrede værdier tilbage til fanebladetss forrige værdier.

### Annuller

Lukker dialogen og ignorerer alle ændringer.

### Ok

Gemmer alle ændringer og lukker dialogen.