Modul
Indhold
Indholdsfortegnelse 🔎︎

# Kanter

Definerer kantindstillingerne for de valgte objekter i Writer eller Calc.

Du kan angive grænseposition, størrelse og typografi i Writer eller Calc. I LibreOffice Writer, Du kan tilføje kanter til sider, rammer, grafik, tabeller, afsnit, tegn og indlejrede objekter.

For at tilgå denne kommando...

(alle indstillinger kun i Writer eller Calc)

Vælg fanebladet Formater - Afsnit - Kanter.

Vælg fanebladet Formater - Billede - Egenskaber - Kanter.

Vælg fanebladet Formater - Ramme/Objekt - Egenskaber - Kanter.

Vælg fanebladet Formater - Side - Kanter.

Vælg fanebladet Formater - Tegn - Kanter.

Vælg Vis - Typografier og formatering - åbn kontekstmenuen til et element og vælg fanebladet Modificer/Ny - Kanter.

Vælg knappen Formater - Side - Sidehoved - Flere.

Vælg knappen Formater - Side - Sidefod - Flere.

Vælg fanebladet Formater - Celler - Kanter.

For at ændre kanten på en hel tabel, placer markøren i en tabelcelle, højreklik, vælg Tabel, og klik så på fanebladet Kanter. For at ændre kanten af en tabelcelle, vælg cellen, højreklik, vælg Tabel, og klik så på fanebladet Kanter.

Brugerdefinerede kanter i tekstdokumenter

Brugerdefinerede kanter i celler

## Linjeplacering

Benyt en forud defineret kantstil.

Hvis du er i en tabel eller et regneark, kan du også tilføje eller slette foruddefinerede rammer. Brug ikonet Kanter på værktøjslinjen Tabel.

Ikon på formateringslinjen:

Kanter

## Streg

Klik på den kanttypografi, som du vil bruge. Typografien bliver anvendt på de kanter, der er valgt i forhåndsvisningen.

Ikon på formateringslinjen:

Stregtype

Vælg den stregfarve, som du vil bruge til den valgte kant eller de valgte kanter.

## Fyldning

Angiver mængden af plads, som du ønsker mellem kanten og indholdet af markeringen.

### Venstre

Indtast den afstand, som du ønsker mellem venstre kant og indholdet af markeringen.

### Højre

Indtast den afstand, som du ønsker mellem den højre kant og indholdet af markeringen.

### Top

Indtast den afstand, som du ønsker mellem øverste kant og indholdet af markeringen.

### Bund

Indtast den afstand, som du ønsker mellem nederste kant og indholdet af markeringen.

### Synkroniser

Anvender den samme indstilling for afstand til indhold på alle fire kanter, når du indtaster en ny afstand.

## Skyggetypografi

Du kan også anvende en skyggeeffekt på rammer. For at få de bedste resultater skal du kun bruge denne effekt, når alle fire kanter er synlige.

Grafik eller objekter som er forankret til en ramme i dokumentet, kan ikke overstige størrelsen af rammen. Hvis du anvender en skygge på kanterne for et objekt, som fylder en hel ramme, bliver størrelsen af objektet reduceret for at vise skyggerne.

### Placering

Klik på en skyggestil for de valgte kanter.

### Afstand

Indtast bredden af skyggen.

### Farve

Vælg en farve for skyggen.

## Egenskaber

Angiver egenskaberne for det aktuelle afsnit eller de markerede afsnit.

### Flet med næste afsnit

Fletter kanttypografien og skyggetypografien for det aktuelle afsnit med næste afsnit. Disse typografier bliver kun flettet, hvis indrykningen, kanten og skyggetypografierne for det næste afsnit er de samme som for det aktuelle afsnit. Denne indstilling er også tilgængelig for Afsnitstypografier.

### Flet tilstødende stregtyper

Fletter to forskellige kantstile af tilstødende celler i en Writer tabel til én kantstil. Denne egenskab gælder for en hel tabel i et Writer dokument.

Reglerne kan reduceres til at den stærkeste attribut vinder. Hvis én celle for eksempel har en rød kant, der er 2 punkt bred, og den tilstødende celle har en blå kant, der er 3 punkt bred, så vil den fælles kant mellem disse to celler vil være blå og 3 punkt bred.

Relaterede emner

Definere kanter for objekter

Definere kanter for sider

Definerer kanter for tegn

Definere kanter omkring afsnit

Definere kanter for tabeller og tabelceller