Modul
Indhold
Indholdsfortegnelse 🔎︎

# Indsæt speciel

Indsætter indholdet af udklipsholderen i den aktuelle fil i det format, som du angiver.

For at tilgå denne kommando...

Vælg Rediger - Indsæt speciel.

Vælg Rediger - Indsæt speciel.

Vælg Rediger - Indsæt speciel.

Vælg Rediger - Indsæt speciel.

### Kilde

Viser kilden til indholdet af udklipsholderen.

### Markering

Vælg et format for klippebordets indhold, som du vil indsætte.

Når du indsætter HTML-data i et tekstdokument, kan du vælge "HTML-format" eller "HTML-format uden kommentarer". Den anden mulighed er standard; den indsætter alle HTML-data, men ingen kommentarer.

## Indsæt speciel

Denne dialog vises i Calc, hvis udklipsholderen indeholder regnearksceller.

## Markering

Vælg i hvilket format du vil indsætte indholdet af udklipsholderen.

### Indsæt alt

Indsætter alt celleindhold, kommentarer, formater og objekter i det aktuelle dokument.

### Tekst

Indsætter celler med tekst.

### Tal

Indsætter celler med tal.

### Dato og Tid

Indsætter celler med dato og klokkeslæt.

### Formler

Indsætter celler indeholdende formler.

### Kommentarer

Indsætter kommentarer som bliver hæftet til celler. Hvis du vil føje kommentarerne til det eksisterende celleindhold, skal du vælge handlingen "Tilføj".

### Formler

Indsætter celleformat-attributter.

### Objekter

Indsætter objekter fra det valgte celleområde. Det kan være OLE-objekter, diagram objekter, eller tegneobjekter.

## Handlinger

Marker den handling, der skal udføres, når du indsætter celler i dit ark.

### Ingen

Udfører ingen handling, når du indsætter celler´området fra udklipsholderen. Indholdet på udklipsholderen erstatter celleindholdet.

### Addér

Lægger værdierne fra udklipsholderen til værdierne i målcellerne. Derudover tilføjes kommentarerne til målcellernem hvis udklipsholderen kun indeholder kommentarer.

### Subtrahér

Fratrækker værdierne i udklipsholderens celler fra værdierne i målcellerne.

### Multiplicér

Ganger værdierne i udklipsholderens celler med værdierne i målcellerne.

### Dividér

Dividerer værdierne i målcellerne med værdier i udklipsholderens celler..

## Valgmuligheder

Skift indstillinger for hvordan indholdet af udklipsholderen skal indsættes.

### Spring tomme celler over

Tomme celler fra udklipsholderen erstatter ikke målceller. Hvis du bruger denne indstilling i forbindelse med operationerne "Multiplicer" eller "Divider", udføres operationen ikke dér, hvor der er en tom celle i udklipsholderen.

Hvis du vælger en regneoperation og rydder feltet Spring tomme celler over, bliver tomme celler i udklipsholderen behandlet som nuller. Hvis du for eksempel anvender operationen Multiplicer, bliver målcellerne udfyldt med nuller.

### Formler

Rækkerne fra området i udklipsholderen indsættes, så de bliver kolonner i uddataområdet. Kolonnerne fra området i udklipsholderen indsættes, så de bliver rækker.

### Link

Indsætter celleområdet som en kæde, så ændringer, der laves i cellerne i kildefilen, bliver opdateret i målfilen. For at være sikker på at ændringer, der er lavet i tomme celler i kildefilen, bliver opdateret i målfilen, skal indstillingen Indsæt alt også markeres.

Du kan også oprette links inden for det samme regneark. Når du linker til andre filer, oprettes automatisk et DDE-link. Et DDE-link indsættes som en matrixformel og kan kun ændres under ét.

## Ryk celler

Definer hvordan målceller skal flyttes, når udklipsholderens indhold bliver indsat.

### Ryk ikke

Indsatte celler erstatter målcellerne.

### Nedad

Målceller flyttes nedad, når du indsætter celler fra udklipsholderen.

### Højre

Målceller flyttes til højre, når du indsætter celler fra udklipsholderen.