Modul
Indhold
Indholdsfortegnelse 🔎︎

# Anvende og redigere databaserapporter

## Anvende en rapport

LibreOffice gemmer informationen om de oprettede rapporter i databasefilen.

1. Vælg Filer - Åbn og marker databasefilen.

2. Klik på Rapporter i databasefilens vindue.

3. Dobbeltklik på et af rapportnavnene for at åbne rapporten.

   Disse referencer bliver automatisk oprettet, når du opretter en ny rapport med Rapportguiden eller Rapportgeneratoren.

## Redigering af en rapport oprettet i vinduet Rapportgenerator

- Højreklik på navnet på en rapport i databasefilvinduet og vælg så Rediger.

Vinduet Rapportgenerator åbnes med rapportens information indlæst.

Brug værktøjslinjerne og menupunkterne og træk-og-slip til at redigere rapporten som beskrevet i guiden Rapportgenerator.

Udfør rapporten for at se det resulterende rapportdokument.

## Redigere en rapport oprettet med rapportguiden

- På sidste dialogside i Rapportguiden kan du vælge at redigere rapportskabelonen, før du bruger rapporten.

Du kan redigere sidetypografierne for den første side og de følgende sider af rapporten såvel som afsnitstypografierne, talformater, feltetiketterne med mere.

Med mindre du har en dybtgående forståelse af den database, som rapporten anvender, bør du lade være med at redigere SQL-sætningen, databasenavnet, de skjulte formularkontrolelementer, eller tilsvarende information om rapporten.

Relaterede emner

Databaseoversigt