Modul
Indhold
Indholdsfortegnelse 🔎︎

# Brug af Smartmærker

Smartmærker leverer yderligere information og funktionalitet til udvalgte ord i et Writer-dokument. De tilgængelige funktionaliteter kan være forskellige for forskellige Smartmærke-udvidelser.

## Installation af Smartmærker

Smartmærker kan leveres som udvidelser til LibreOffice Writer.

For at installere et Smartmærke skal du gøre et af følgende:

- Gem filen som en udvidelse med endelsen .oxt på din harddisk, og dobbeltklik derefter på *.oxt-filen i dit filhåndteringsprogram. Alternativt kan du i LibreOffice vælge Funktioner - Udvidelsesadministration for at åbne udvidelsesadministratoren, derefter klikke på Tilføj og vælge filen.

- Dobbeltklik på et Smartmærke *.oxt fil link på en webside. Dette kræver en korrekt konfigureret webbrowser.

## Menuen Smartmærker

Enhver tekst i et Writer-tekstdokument kan markeres med et Smartmærke, der som standard er en magentafarvet understregning. Du kan ændre farven i LibreOffice - Indstillinger Funktioner - Indstillinger - LibreOffice - Udseende.

Når du peger på et Smartmærke, vil et tip informere dig om at du kan åbne menuen Smartmærker med Ctrl+klik. Hvis du ikke bruger en mus, skal du placere markøren inden i den markerede tekst og åbne genvejsmenuen med Skift+F10.

I menuen Smartmærker ser du de tilgængelige handlinger, der er defineret for dette Smartmærke. Vælg en indstilling fra menuen. Kommandoen Indstillinger for smartmærker åbner siden Smartmærker under Funktioner - Autokorrekturindstillinger.

## For at aktivere og deaktivere Smartmærker

Når du har installeret mindst en Smartmærke udvidelse, vil du se Smartmærke siden i dialogen Funktioner - Autokorrekturindstillinger. Brug denne dialog til at aktivere eller deaktivere Smartmærker og til at administrere de installerede Smartmærker.

Tekst der genkendes som et Smartmærke bliver ikke kontrolleret med den automatisk stavekontrol.