Modul
Indhold
Indholdsfortegnelse 🔎︎

# Nummerering

Specificerer talformatet og hierarkiet for kapitelnummereringen i det aktuelle dokument.

For at tilgå denne kommando...

Vælg Funktioner - Kapitelnummerering - Nummerering

## Niveau

Klik på kapitel-og dispositionsniveauet, som du vil ændre, og angiv så nummereringsindstillingerne for niveauet. For at anvende nummereringsindstillingerne, undtagen for afsnitstypografi, på alle niveauer, klik "1-10".

## Nummerering

Angiv formateringen for det valgte dispositionsniveau.

### Afsnitstypografi

Vælg den afsnitstypografi, som du vil tildele til det markerede kapitel-og dispositionsniveau. Hvis du klikker "Ingen", bliver det markerede dispositionsniveau ikke defineret.

### Tal

Vælg den nummereringstypografi, som du vil anvende på det markerede dispositionsniveau.

Valg | Beskrivelse
A, B, C, ... | Store bogstaver
a, b, c, ... | Små bogstaver
I, II, III, ... | Romertal (store)
i, ii, iii, ... | Romertal (små)
1, 2, 3, ... | Arabertal
A,... AA,... AAA,... | Alfabetisk nummerering med identiske store bogstaver, hvor antal af bogstaver angiver kapitelniveau. For eksempel er det andet tal på niveau tre "BBB".
a,... aa,... aaa,... | Alfabetisk nummerering med identiske små bogstaver, hvor antal bogstaver angiver kapitelniveau. For eksempel er det tredje tal på niveau to "cc".
Ingen | Intet nummereringssymbol. Kun tegnet eller symbolet, der er defineret i feltet Skilletegn vises i begyndelsen af den nummererede linje.

### Tegntypografi

Vælg formatet for nummereringstegnet.

### Vis underniveauer

Vælg antal niveauer i dispositionen som skal inkluderes i kapitelnummereringen. Vælg for eksempel "3" for at vise tre niveauer af kapitelnummereringen: 1.1.1

### Skilletegn Foran

Indtast den tekst, som du vil vise før kapitelnummeret. Skriv for eksempel "Kapitel " for at få "Kapitel 1".

### Skilletegn Efter

Indtast den tekst, som du vil vise efter kapitelnummeret. Skriv for eksempel et punktum (.) for at få "1."

### Begynd med

Indtast det tal som du vil genstarte kapitelnummereringen med.